РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  02

от заседание на Комисия ”Професионална квалификация,
информационни технологии и статистика” на ВСС,
проведено на 14.01.2014 г.

Днес, 14.01.2014 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:	Румен Георгиев
ЗАМ. ПРЕДСЕДАТЕЛ:       Мария Кузманова
     ЧЛЕНОВЕ:	Галина Карагьозова 
						Даниела Костова
					Елка Атанасова
					Михаил Кожарев
                                                	Юлия Ковачева

На заседанието присъстваха експертните сътрудници към комисията: Валери Михайлов – директор дирекция „Информационни системи”, Светослав Неделчев - главен експерт дирекция „Информационни системи”, Мая Атанасова - главен експерт-юрисконсулт дирекция „Правна” и Мирослава Чирпъкова – системен администратор дирекция „Информационни системи”.

1. ОТНОСНО: Писмо от Николай Минев – Министерство на правосъдието, с молба за предоставяне на информация относно воденето на регистъра на ЮЛНЦ във всеки окръжен съд. /получено по ел.-поща/.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. Да се изпрати писмо до председателите на окръжните съдилища с искане за информация относно воденето на регистъра на ЮЛНЦ.
1.2. С писмото по т.1 да се поиска информация относно изпълнението на писмо  изх. № 91-00-100/11.07.2013 г. на комисия ПКИТС както и за практиката при работа  с фирмените дела.

2. ОТНОСНО: Писма от председателя на Окръжен съд гр. Добрич с молба за указания във връзка с въвеждане на информация в съдебно деловодната програма по фирмени дела.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Приема писмата от председателя на Окръжен съд гр. Добрич, за запознаване.
2.2. Възлага на Мария Кузманова да предложи решение по т. 2, за следващо заседание на комисията

3. ОТНОСНО:  Писма от председателите на РС гр. Павликени и РС гр. Свищов с молба за предоставяне на информация за предоставени лицензи за софтуерни продукти.
В писмата от председателите на РС гр. Павликени и РС гр. Свищов са описани лицензи за софтуерни продукти, които нямат срок на валидност, но по-голямата част от които са морално остарели и вече не се използват.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Софтуерните лицензи за MS DOS 6.22, MS Office 97, MS Windows 95/98, MS Office XP са  морално остарели, не се използват и могат да бъдат бракувани.
3.2. Решението на комисията да се изпрати на комисия „Бюджет и финанси” на ВСС, по компетентност относно бракуването на нематериални дълготрайни активи.

4. ОТНОСНО: Информация от председателите на Апелативните съдилища в Бургас, Варна, Велико Търново и Пловдив относно поддръжката на сървисите за безхартиен обмен между съдилищата, разработени по договор 45-06-025/20.03.2009 г..

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Сключването на договор за поддръжка на сървисите за безхартиен обмен между съдилищата е целесъобразно.
4.2. Предлага на комисия „Бюджет и финанси” Михаил Кожарев и Румен Георгиев да проведат среща с представител на „Декстро груп ООД” за уточняване на параметрите по поддръжката на сървисите за безхартиен обмен между съдилищата. 

5. ОТНОСНО: Информация за предстоящи отпуски на членове на ВСС от КПКИТС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Приема за сведение информацията за предстоящи отпуски на членове на ВСС от КПКИТС.

6. ОТНОСНО: Предложения за промени и указания на индексите по наказателни дела.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Приема предложенията за промени и указания на индексите по наказателни дела.
6.2. Изпраща предложенията за промени и указания на индексите по наказателни дела на всички съдилища, за становище в срок до 1 месец.

ДОПЪЛНИТЕЛНИ ТОЧКИ:

7. ОТНОСНО: Правилник за администрацията в съдилищата.
В приетия от ВСС по протокол  № 51/18.12.2013 г. Правилник за администрацията в съдилищата е отпаднал текст касаещ 14-цифрения номер на делото, който е необходим за електронна обработка да делата, като безхартиен обмен на дела, централизирано публикуване на съдебните актове,  централизирана система за управление на съдебните дела, случайно разпределение на делата, въвеждане на електронно правосъдие, предстоящо въвеждане на Европейски идентификатор на съдебната практика (ECLI) и др.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Да се добави в  Правилник за администрацията в съдилищата текст регламентиращ 14-цифрения номер на делото.
Комисия „Професионална квалификация, информационни технологии и статистика” на ВСС предлага на Висшия съдебен съвет да вземе следното решение:
ПРОЕКТ:
ВИСШИЯТ СЪДЕБЕН СЪВЕТ
РЕШИ
ДОПЪЛВА Правилника за администрацията в съдилищата,  приет с решение по протокол № 51/18.12.2013 г. от заседание на ВСС, както следва:
1. СЪЗДАВА се нова алинея 2 в чл. 76, със следния текст:

	„(2) Номерът на делото се състои от последователно обозначени: номер на годината, единния информационен код на съда съгласно списъка от приложение № 9, номер, обозначаващ характера на делото, както следва: 01 – първоинстанционни граждански дела, 02 – първоинстанционни наказателни дела, 03 – нотариални дела, 04 – изпълнителни дела, 05 – второинстанционни граждански дела, 06 – второинстанционни наказателни дела, 07 – административни дела, 08 – фирмени дела; 09 – търговски дела; петцифрен пореден номер на делото, единен в съответствие с описните книги по чл. 42. ал.2 от настоящия правилник (Пример първи: 20141800100038, където 2014 е годината на образуване на делото; 180 е номерът на Софийския окръжен съд; 01 – първоинстанционно гражданско дело; 00038 е поредният номер на делото.)”.
 Следващите алинеи на чл. 76 променят номерацията си както следва: Ал. 2 става ал. 3
Ал. 3 става ал. 4
Ал. 4 става ал. 5
Ал. 5 става ал. 6
Ал. 6 става ал. 7
Ал. 7 става ал. 8
Ал. 8 става ал. 9
Ал. 9 става ал. 10
Ал. 10. става ал. 11
2. ДОПЪЛВА чл.78, ал.2, като след думите „наименованието на съда” се добавя текст „номерът на делото”.
3. ДОПЪЛВА към Правилника ново приложение № 9 към чл. 76 ал. 2 – таблица „Единен информационен код на съдилищата в Република България”.

8.ОТНОСНО: Годишна програма за дейността на Комисия „Професионална квалификация, информационни технологии и статистика“ на ВСС през 2014 г.
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Приема Годишна програма за дейността на Комисия „Професионална квалификация, информационни технологии и статистика“ на ВСС през 2014 г. с направените допълнения
8.2. Годишната програма за дейността на Комисия „Професионална квалификация, информационни технологии и статистика“ на ВСС през 2014 г. да се предостави на г-жа Соня Найденова – Представляващ ВСС, за включване в годишната програма на Висшия съдебен съвет.

9.ОТНОСНО: Доклад от Мая Атанасова – главен експерт-юрисконсулт в дирекция „Правна” в АВСС относно възможностите за провеждане на централизирана обществена поръчка за закупуване на компютърна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Приема доклада от Мая Атанасова – главен експерт-юрисконсулт в дирекция „Правна” в АВСС за запознаване

ПРЕДСЕДАТЕЛ
НА КОМИСИЯТА: /П/

РУМЕН ГЕОРГИЕВ